Sekaisa

Sekaisa (en escritura iberica 40px, en latín Segeda) estió un oppidum prerromano situau en a Comunidat de Calatayut (Zaragoza), concretament en a redolada entre l'actual Mara (ciudat viella) y Belmont de Gracián (ciudat nueva). Yera a ciudat mas important d'os belos y cudió moneda arredol d'o sieglo II aC.

 Guerras celtibericas 
Fació parti d'as guerras celtibericas por o intento d'enamplar as murallas d'a ciudat en o 154 aC, ya que Roma lo utilizó como casus belli pa la conquiesta d'a Celtiberia. S'alioron a una d'as tribus celtiberas mas poderosas, os arevacos, cual ciudat mas important yera Numancia. As fuerzas combinadas d'os dos pueblos aturoron primero l'ataque d'o cónsul romano, Quinto Fulvio Nobilior, contra Sekaisa y dimpués lo refusoron en Numancia.

En l'anyo 153 aC, s'enfrontinoron a o exercito romano dirichiu por Quinto Fulvio Nobilior, composau por 30.000 hombres, y as tropas celtibericas de segedenses y numantinos a o mando de Caro de Segeda. O resultau d'ista primera batalla estió a favor d'os celtibers, morindo 6.000 romanos.

Cambio d'o calandario romano
Dimpués d'a redota d'o cónsul Nobilior, o Senau decretó a modificación d'o prencipio d'o curso politico romano, que dica alavez prencipiaba en as idus de marzo -15 de marzo-, adebantando a elección d'os cónsuls a las kalendae de chinero -1 de chinero-. A calendata d'a elección d'os cónsuls varió en diferents momentos d'a Republica romana estando en abril, mayo, pero mas que mas en marzo, coincidindo con l'arribada d'o buen tiempo. A partir de l'anyo 153 aC ista elección s'alinió en l'1 de chinero con o prencipio de l'anyo civil, lo que se mantenió dica a fin de l'uso d'ista institución politica.

Manimenos, se considera que l'anyo civil romano ya prencipiaba l'1 de chinero dende, seguntes a tradición, zaguerías d'o sieglo VIII aC, cuan o rei Numa Pompilio lo heba estableixiu Vidas semblants. Plutarco. Vida de Numa, 18-19. "Fastos". Ovidio Nason Publio. Capítol I, 44; II, 51 ¿En qué mes comenzaba el año en la Antigua Roma? • Antigua Roma al Día. Antigua Roma al Día. 1 de chinero de 2018. Un año en la antigua Roma: la vida cotidiana de los romanos a través de su calendario. Néstor F. Marqués. 2018. Espasa. ISBN 9788467051513. Pach. 152..

 Cudición monetaria 
Sekaisa fació as suyas primeras cudicions entre os anyos 170 y 154 aC, ases, unidaz de bronce y divisors. Cudindo tamién denarios d'archent pa bosar os tributos de Roma.

Cudió moneda d'archent y bronce mientres o sieglo II y dimpués primerías d'o sieglo I aC, emplegando en a suya leyenda o suyo nombre en celtiberico, Sekaisa. Pero por as pocas emisions d'archent, s'entiende que l'archent no se i cudió guaire u que dimpués se fundió.

As suyas cudicions se repartioron entre seis emisions diferents. O bronce se cudió en todas ellas, l'archent nomás en a segunda y a tercera emisión.

En a primera y segunda emisión (Segeda I) emplegoron os disenyos d'una cabeza de lupo en l'anverso y un chinete y un au en o reverso.

Posteriorment, en l'anverso, pa todas as valors se fació servir o disenyo d'un busto varonil, con u sin barba, con a posibilidat d'estar acompanyau d'un simbolo. En o reverso s'emplegó o disenyo d'un chinete con diferents atributos, siga una lanza, un au u una palma en as valors mas altas; un caballo pa la metat y o sexto; y meyo pegaso y chabalín pa os tercios.

A emisión tercera y sexta estioron as mas amplas y as que se dispersoron, arribando enta as zonas meneras d'Ulterior y a Beturia, relacionau posiblement con o movimiento de chent norte-sud d'o sieglo II aC u de l'actividat militar.

O maximo en a cudición se produció en a metat d'o sieglo II aC, cudindo a segunda y tercera emisión, coincidindo con una crisi en Celtiberia, o taller podría haber cudiu moneda pa bosar os tributos desichius por Roma a partir d'os pactos que teneban como en atros casos, como narra Apiano en o suyo libro Iber 45, 48 y 50, pa o pago d'os en auxilia belos baixo Vetilio, en o 146 aC en os momentos de plena guerra numantina.

As atras emisions podrían estar pa uso local. A sexta emisión estió a mas larga en o tiempo, 20–30 anyos, talment pa resolver a manca de numerarios. A cudición en o segundo puesto (Durón de Belmonte de Gracián) con o mesmo nombre, mos indica una pervivencia politica y d'habitants de l'anterior.

 Bibliografía 
Historia de España, dirigida por M. Pidal, Ed. Espasa Calpe, Madrid, 1960-1982, Tomo I, vol II y III. Tomo II, vol. I y II
Protohistoria de la Península Ibérica, Barcelona, 2001.

 Néstor F. Marqués: Un año en la antigua Roma: la vida cotidiana de los romanos a través de su calendario, Editorial Espasa, 2018.

 Referencias  

 Vinclos externos 

  geografia-de-ptolomeo
  Atlas del Imperio romano
  Un santuario celtíbero en la comarca de Calatayud Noticia publicada en o diario Heraldo de Aragón
  Sitio web del yacimiento de Segeda
  Fundación Segeda
  Segeda, la ciudad celtíbera que cambió el calendario.
  "El santuario de Segeda: una construcción única", articlo publicau en "Heraldo de Aragón", 11 de noviembre de 2009
  "Las distintas orientaciones astronómicas del Santuario de Segeda lo convierten en un hallazgo único".

Categoría:Ciudaz celtiberas en Aragón
Categoría:Ciudaz romanas en Aragón
Categoría:Mara
Categoría:Belmont de Gracián